Torchwood

Torchwood er en britisk science fiction-serie som gikk på BBC fra 2006 til 2011. Serien var en Doctor Who-spin-off fra Russells gjenfødsel av Doctor Who i 2005. I motsetning til Doctor Who, egnet Torchwood seg for et mer voksent publikum. 
Serien følger en liten gruppe av romvesen-jegere. De utgjør Cardiff-delen av det fiktive Torchwood Institute, som jobber med hendelser knyttet til det utenomjordiske i det Britiske imperiet. Den sentrale karakteren i serien er Captain Jack Harkness (John Barrowman), en tidligere svindler fra en fjern fremtid, som har bodd på Jorden siden 1900-tallet. Jack dukket for første gang opp i 2005-utgaven av Doctor Who. Under hans lederskap opererer den tidligere moralløse organisasjonen mye mer humanistisk. Utenom  Barrowman er seriens viktigste skuespillere Eve Myles, Burn Gorman, Naoko Mori og Gareth David-Lloyd. Karakterene deres er alle spesialister for Torchwood-gruppen. Ofte sporer de opp romvesen og beskytter Jorden fra dem og deres trusler mot menneskeheten. I de første to sesongene bruker serien en rift i tid og rom i Cardiff for å skape handling. Denne riften er årsaken for det høye antallet utenomjordiske i byen.  DaGorman og Mori forlot programmet etter den andre sesongen, ble Kai Owen forfremmet fra rekrutterings- til hovedrolle i den tredje serien. Etter David-Lloyds frafall i den tredje serien, vil den fjerde serien ha to nye i rollebesetningen.
Den første serien hadde premiere på BBC Three og på BBC HD i 2006. Serien fikk ulike anmeldelser, men seertallene var så høye at da den andre sesongen kom i 2008, ble den vist på BBC Two og fikk økt budsjett. Kritikken fra den første sesongen, som seriens ujevne tone, ble glattet ut, og serien fikk enda høyere seertall enn før, samt bedre anmeldelser. Den tredje sesongen ble gitt et enda høyere budsjett, og plassert på hovedkanalen, BBC One. Men på grunn av BBCs budsjettinnstramninger i 2009, ble serien begrenset til 5 episoder, som Davies valgte å kalle ‘’Torchwood: Children of Earth’’. Selv om serien ble vist på julikvelder, som vanligvis er uten det høye antallet seere, fikk serien gjennom fem kvelder på en uke overraskende store seertall både hjemme og utenlands.
En fjerde sesong, produsert av  BBC Worldwide og Starz, og co-produsert av BBC Cymru Wales, ble sendt i 2011 som Torchwood: Miracle Day.


== Priser ==
I april 2007, slo Torchwood moderserien Doctor Who, som også lages i Wales, og vant Beste Dramaserie-kategorien på BAFTA Cymru-prisutdelingen. Prisutdelingen, arrangert av den Walisiske delen av British Academy of Film and Television Arts, feirer prestasjonene til film- og TV-produksjoner lagd i Wales. Eve Myles vant prisen for Beste skuespillerinne under den samme utdelingen, foran Doctor Whos Billie Piper.I 2008 ble episoden Captain Jack Harkness nominert til Hugo Award for Best Dramatic Presentation, Short Form.


== Episoder ==


=== Sesong 1 ===


=== Sesong 2 ===


=== Children of Earth ===
Den tredje sesongen var en miniserie med fem en-timers episoder med hovedtittelen Children of Earth. Den ble sendt over en uke fra 6. juli 2009 på BBC One, fra 7. juli 2009 på UK-TV, ABC HD i Australia, fra 20. juli 2009 på BBC America og Space i Canada, og fra 28. desember 2010 på AXN Sci Fi, med Peter Bennett som produsent.


=== Miracle Day ===


== Referanser ==


== Eksterne lenker ==
(en) Torchwood på Internet Movie Database 
(en) Torchwood på Metacritic